Divina pietate et legittima auctoritate sancitum est ut, si quis de rebus suis aliquid in elemosina Deo et sanctis ejus conferre voluerit, liberam habeat potestatem consequenter implere. Quapropter ego Rannulfus considero illud euvangelicum: «Date et dabitur vobis;» simulque pertimescentes purpurati divitis detrimentum, quod pro micis panis, quas ulceroso Lazaro negavit, stillam aquæ in inferno ardens desideravit, dono et concedo ad æcclesiam Dei quæ est constructa in honore beatorum apostolorum Petri et Pauli, in loco qui dicitur Cluniacus, ubi donnus Aimardus abbas preesse videtur, de rebus meis quæ sunt in pago Matisconense. In primis in villa quam nunccupant Vernolio, curtilum cum manso et vinea in unum tenentes; terminat de duabus partibus via publica, de tertia parte ad ipsam hereditatem; et alias res que ad ipsum curtilum aspiciunt, totum ad integrum. Et in villa Franedum quicquid ego visus sum habere. Et in pago Alvernico, in agro Borgolionense, in villa Cacavannas, totum ad integrum; hoc sunt curtiferi cum mansis, campis, pratis, silvis, aquis aquarumque decursibus, quesitum et ad inquirendum, tam de alodio quam de conquisitum, sicut superius insertum est, totum et ad integrum, in ea vero ratione, dum vixero, usufructuario habeam, et post meum discessum ad ipsam æcclesiam jam dicta et ad rectores ipsius perveniat, ut faciant postea quicquid voluerint in omnibus. Si quis contradicere voluerit, Deum offendat et sanctis ejus, et ad legem mundanam XV libras de auro componat; et hec donatio firma permaneat, cum stipulatione subnixa. Actum Cluniaco monasterio. S. Rannulfi, qui fieri et firmari rogavit. S. Daberti et Eurardi, qui fidem fecerunt contra Constantium. S. Senaldi. S. Gemoni. S. Leotfridi. Data in die me[r]curii, in mense junio, anno VIII regnante Ludovico rege. Ego Otgerius rogatus scripsi.